CELEX: 32006R1818
Language: lt
Date: 2006-12-11 00:00:00
Title: 2006 m. gruodžio 11 d. Komisijos reglamentas (EB) Nr. 1818/2006 dėl kalio chlorido kiekybinės ribos administravimo sistemos, susijusios su importuojamam Baltarusijos kilmės kalio chloridui taikomomis antidempingo priemonėmis, įgyvendinimo

12.12.2006   
            
            
               LT
            
            
               Europos Sąjungos oficialusis leidinys
            
            
               L 349/3
            
         
      KOMISIJOS REGLAMENTAS (EB) Nr. 1818/2006
   2006 m. gruodžio 11 d.
   dėl kalio chlorido kiekybinės ribos administravimo sistemos, susijusios su importuojamam Baltarusijos kilmės kalio chloridui taikomomis antidempingo priemonėmis, įgyvendinimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas),
   atsižvelgdama į 2006 m. liepos 11 d. Tarybos reglamentą (EB) Nr. 1050/2006, nustatantį galutinį antidempingo muitą Baltarusijos ir Rusijos kilmės kalio chlorido importui (2), ypač į jo 2 straipsnio 1 dalį,
   pasitarusi su Patariamuoju komitetu,
   kadangi:
   
               (1)
            
            
               Reglamentu (EB) Nr. 1050/2006 Taryba nustatė antidempingo priemones, inter alia, Baltarusijos kilmės importuojamam kalio chloridui. Atsižvelgiant į ypatingas kalio chlorido rinkoje vyraujančias rinkos sąlygas, buvo manoma, kad produkto rūšims, kurių KN kodai yra 3104 20 50 ir 3104 20 90 (TARIC kodai 3104205010, 3104205090 ir 3104209000) (toliau – svarstomasis produktas), yra tikslinga nustatyti priemones, kurios būtų taikomos kaip minimalios importo kainos (MIK) iki kiekybinės ribos, kurią viršijus taikomas 27,5 % ad valorem muitas.
            
         
               (2)
            
            
               Taryba Reglamente (EB) Nr. 1050/2006 pripažino, kad norint nustatyti kiekybinę ribą, reikalinga administravimo sistema, kurios įdiegti neįmanoma, kol neįsigalios reglamentas. Todėl Taryba Reglamento (EB) Nr. 1050/2006 2 straipsnio 1 dalyje įgaliojo Komisiją kuo greičiau pagal technines galimybes reglamentu nustatyti kiekybinės ribos administravimo sistemos įgyvendinimo sąlygas.
            
         
               (3)
            
            
               Siekiant veiksmingo kiekybinės ribos administravimo būtina nustatyti reikalavimą gauti Bendrijos importo leidimą, norint svarstomąjį produktą išleisti į laisvą apyvartą Bendrijoje, iki kol išnaudojama kiekybinė riba. Siekiant kiek galima labiau sumažinti kišimąsi į rinką ir sudaryti sąlygas sąžiningai taikyti kiekybinę ribą visiems ekonominių operacijų vykdytojams manoma, kad importo leidimą tikslinga išduoti laikantis chronologinės tvarkos, pagal kurią yra gauti valstybių narių pranešimai.
            
         
               (4)
            
            
               Siekiant užtikrinti, kad kiekybinė riba nebūtų viršijama, būtina nustatyti procedūrą, pagal kurią valstybių narių kompetentingos institucijos išduotų importo leidimus tik gavusios Komisijos patvirtinimą, kad atitinkami kiekiai neviršys pagal kiekybines ribas nustatytų kiekių.
            
         
               (5)
            
            
               Siekiant kovoti su spekuliacinio ar dirbtinio importo leidimų išdavimo atvejais, manoma, kad yra tikslinga apriboti atskiras paraiškas nustatant kiekį, kuris yra nurodytas atitinkamoje importuotojo ir eksportuotojo sudarytoje sutartyje, ir apriboti importo leidimų galiojimo laikotarpį iki trijų mėnesių. Šiomis aplinkybėmis Komisija taip pat primena, kad Tarybos reglamento (EEB) Nr. 2913/92 (3) 5 straipsnio 3 dalyje nustatyta, kad, išskyrus tam tikras aplinkybes, Bendrijoje turi būti įsteigtas importuotojo paskirtas muitinės atstovas. Be to, tais pačiais tikslais (t. y. siekiant kovoti su spekuliacinio ar dirbtinio importo leidimų išdavimo atvejais) manoma, kad būtų tikslinga apibrėžti eksportuotoją kaip ekonominių operacijų vykdytoją, kuris Baltarusijoje turi registruotą buveinę, centrinę būstinę arba nuolatinį verslo padalinį.
            
         
               (6)
            
            
               Įvairiose administracinės veiklos srityse rankinį duomenų įvedimą pamažu keičia kompiuterizuotos procedūros. Todėl kreipiantis dėl importo leidimo išdavimo ir išduodant tokius importo leidimus turėtų būti įmanoma taikyti kompiuterizuotas arba elektronines procedūras.
            
         
               (7)
            
            
               Siekdama geresnio administravimo Komisija mano, kad yra tikslinga valstybėms narėms suteikti pakankamai laiko įgyvendinti šiuo reglamentu nustatytą kiekybinės ribos administravimo sistemą, o ekonominių operacijų vykdytojams įprasti prie naujos importo leidimų sistemos. Todėl manoma, kad reglamentas turėtų įsigalioti 2007 m. sausio 1 d.,
            
         PRIĖMĖ ŠĮ REGLAMENTĄ:
   Bendrosios nuostatos
   1 straipsnis
   1.   Reglamente nustatomos išsamios Baltarusijos kilmės kalio chlorido kiekybinės ribos administravimo sistemos taisyklės, kaip numatyta Reglamento (EB) Nr. 1050/2006 2 straipsnio 1 dalyje.
   2.   Visus produktus išleidžiant į laisvą apyvartą pagal 1 dalyje nurodytą kiekybinę ribą pateikiamas importo leidimas, išduodamas pagal toliau pateiktus straipsnius.
   2 straipsnis
   Šiame reglamente:
   
               1)
            
            
               „sutartis“ – tai sutartis, dėl kurios susitarė ir kurią pasirašė eksportuotojas ir importuotojas;
            
         
               2)
            
            
               „eksportuotojas“ – tai ekonominių operacijų vykdytojas, kuris Baltarusijoje turi registruotą buveinę, centrinę būstinę arba nuolatinį verslo padalinį;
            
         
               3)
            
            
               „importo leidimas“ – tai importo leidimas, kurį pagal šį reglamentą svarstomojo produkto išleidimui į laisvą apyvartą Bendrijoje išduoda nacionalinės valdžios institucijos;
            
         
               4)
            
            
               „importuotojas“ – tai bet kuris ekonominių operacijų vykdytojas, kuris pats arba per jo vardu veikiantį atstovą atlieka svarstomojo produkto išleidimo į laisvą apyvartą formalumus;
            
         
               5)
            
            
               „nacionalinės valdžios institucijos“ – tai I priede išvardytos valstybių narių nacionalinės valdžios institucijos, kurioms pagal šį reglamentą pavesta išduoti importo leidimus;
            
         
               6)
            
            
               „svarstomasis produktas“ – tai Baltarusijos kilmės kalio chloridas, kurio KN kodai yra 3104 20 50 ir 3104 20 90 (TARIC kodai 3104205010, 3104205090 ir 3104209000).
            
         Kiekybinių ribų administravimui taikoma tvarka
   3 straipsnis
   1.   Tik importuotojai gali pateikti prašymą arba deklaraciją importo leidimams gauti. Tokius prašymus arba deklaracijas galima pateikti I priede išvardytoms nacionalinės valdžios institucijoms kiekvienoje valstybėje narėje. Atskiroje paraiškoje prašomi kiekiai negali viršyti atitinkamoje sutartyje sutartų kiekių.
   2.   Importuotojo pateiktoje deklaracijoje arba prašyme importo leidimui gauti turi būti pateikiama bent II priede nurodyta informacija.
   3.   Nacionalinės valdžios institucijoms pateikdamas prašymą arba deklaraciją importo leidimui gauti importuotojas pateikia sutarties originalą.
   4.   Nacionalinės valdžios institucijos atsisako priimti ne pagal šį reglamentą pateiktas deklaracijas arba prašymus importo leidimams gauti.
   4 straipsnis
   1.   Siekdamos užtikrinti, kad kiekiai, kuriems išduodami importo leidimai, jokiu atveju neviršytų bendros svarstomajam produktui skirtos kiekybinės ribos, nacionalinės valdžios institucijos išduoda importo leidimus tik gavusios Komisijos patvirtinimą, kad pagal svarstomajam produktui skirtą kiekybinę ribą dar yra neišnaudotų kiekių.
   2.   Leidžiamų importuoti produktų kiekis atimamas iš kiekybinės ribos, nustatytos tiems metams, kuriais nacionalinės valdžios institucijoms buvo pateiktas prašymas išduoti importo leidimą.
   3.   1 dalies taikymo tikslais prieš išduodamos importo leidimus nacionalinės valdžios institucijos praneša Komisijai apie prašymuose išduoti importo leidimus nurodytus kiekius, pagrįstus jų gautomis sutartimis. Atsakydama Komisija chronologine tvarka, kuria buvo gauti nacionalinės valdžios institucijų pranešimai („pirmas atėjai, pirmas gavai“ principas), praneša, ar prašomas (-i) išleisti į laisvą apyvartą kiekis (-iai) dar neišnaudotas (-i).
   4.   Prašymai, apie kuriuos pranešama Komisijai, galioja, jeigu kiekviename jų yra aiškiai nurodyta šalis eksportuotoja, taikomas TARIC kodas, numatomi importuoti kiekiai, sutarties numeris, svarstomojo produkto CIF arba DAF (kaip taikytina ir kaip apibrėžta Incoterms 2000) vertė Bendrijos pasienyje pagal TARIC kodą ir taikytini kiekybinės ribos metai.
   5.   3–4 dalyse nurodyti pranešimai perduodami elektroniniu būdu per šiuo tikslu sukurtą integruotą tinklą, išskyrus atvejus, kai dėl svarbių techninių priežasčių reikia laikinai naudotis kitomis ryšio priemonėmis.
   5 straipsnis
   1.   Tuo atveju, kai Komisija pagal 4 straipsnį patvirtina, kad prašomas kiekis neviršys kiekybinės normos, nacionalinės valdžios institucijos išduoda importo leidimą ne vėliau kaip per dešimt darbo dienų nuo tada, kai importuotojas pateikia atitinkamos sutarties originalą. Importo leidimus išduoda bet kurios valstybės narės nacionalinės valdžios institucijos nepriklausomai nuo valstybės narės, kuri yra nurodyta kaip paskirties valstybė sutartyje, jei Komisija patvirtina, kad pagal kiekybinę ribą yra neišnaudotų kiekių.
   2.   Importo leidimai surašomi pagal III priede nustatytą pavyzdį.
   3.   Nacionalinės valdžios institucijų išduoti importo leidimai galioja tris mėnesius. Jei prašymas arba deklaracija importo leidimui gauti pateikiami po tų metų spalio 1 d., pagal tokią deklaraciją arba prašymą išduotas importo leidimas galioja ne ilgiau kaip iki tų pačių metų gruodžio 31 d.
   4.   Kiekiai, kuriems išduodamas importo leidimas, neviršija sutartyje, kuria remiantis buvo išduotas importo leidimas, nurodyto kiekio.
   5.   Importuotojai neprivalo vienoje bendroje siuntoje importuoti viso importo leidime nurodyto kiekio.
   6.   Pagal importo leidimus arba jų išrašus turimos prievolės ir teisės neperleidžiamos.
   7.   Importo leidimai gali būti išduoti elektroninėmis priemonėmis, jeigu atitinkamos muitinės įstaigos gali importo leidimą gauti kompiuteriniu tinklu.
   8.   Per 10 darbo dienų nuo galiojimo pabaigos importuotojai grąžina pasibaigusio galiojimo importo leidimus juos išdavusioms nacionalinės valdžios institucijoms. Neimportavę 85 % galiojančiame importo leidime nurodyto kiekio importuotojai neprašo išduoti naujo importo leidimo.
   6 straipsnis
   Importo leidimus išduoda nacionalinės valdžios institucijos pagal 4 straipsnį, nediskriminuodamos nė vieno Bendrijos importuotojo dėl jo įsisteigimo Bendrijoje vietos.
   7 straipsnis
   1.   Gavusios informaciją nacionalinės valdžios institucijos nedelsdamos praneša Komisijai apie visus kiekius, kurie nebuvo panaudoti per importo leidimo galiojimo laikotarpį. Tokie kiekiai kaip įmanoma greičiau automatiškai perkeliami prie nepanaudotų kiekybinės ribos kiekių.
   2.   Nacionalinės valdžios institucijos praneša Komisijai apie bet kokį jau išduoto importo leidimo arba lygiaverčių dokumentų anuliavimą tuo atveju, kai eksportuotojas arba importuotojas nutraukia atitinkamą sutartį. Tačiau jei importuotojas Komisijai arba nacionalinės valdžios institucijoms pranešė apie sutarties nutraukimą po to, kai tam tikras svarstomojo produkto kiekis, dėl kurio buvo susitarta sutartyje, buvo importuotas į Bendriją, toks kiekis atimamas iš kiekybinės ribos, nustatytos tiems metams, kuriais nacionalinės valdžios institucijoms buvo pateikta deklaracija arba prašymas išduoti importo leidimą.
   8 straipsnis
   Jei Komisija nustato, kad bendri svarstomojo produkto kiekiai, nurodyti sutartyse, bet kuriais metais viršija kiekybinę ribą, nacionalinės valdžios institucijos apie tai nedelsiant informuojamos, kad sustabdytų tolesnį importo leidimų išdavimą.
   Bendrijos importo leidimas – bendras blankas
   9 straipsnis
   1.   Blankai, kuriuos turi naudoti nacionalinės valdžios institucijos išduodamos 4–7 straipsniuose nurodytus importo leidimus, atitinka III priede pateiktą importo leidimo pavyzdį.
   2.   Importo leidimų blankai ir jų išrašai surašomi dviem egzemplioriais; vienas egzempliorius, su užrašu „Turėtojo egzempliorius“ ir pažymėtas Nr. 1, išduodamas pareiškėjui, o kitą egzempliorių, su užrašu „Dokumentą išdavusios institucijos egzempliorius“ ir pažymėtą Nr. 2, saugo leidimą išdavusi institucija. Administravimo tikslais nacionalinės valdžios institucijos prie 2 blanko gali pridėti papildomus egzempliorius.
   3.   Blankams spausdinti naudojamas baltas rašomasis popierius, kurio sudėtyje nėra mechaninių priemaišų ir kuris sveria 55–65 g/m2. Jų matmenys – 210 × 297 mm; tarpas tarp eilučių 4,24 mm (viena šeštoji colio); griežtai laikomasi blankų formato. Egzempliorius Nr. 1, tai yra pats importo leidimas, iš abiejų pusių padengiamas raudonai atspausdintu apsauginiu tinkleliu, leidžiančiu vizualiai pastebėti bet kokią klastotę, atliktą mechaninėmis ar cheminėmis priemonėmis.
   4.   Už blankų spausdinimą atsako valstybės narės. Blankus taip pat gali spausdinti spaustuvės, kurias paskiria valstybės narės, kuriose jos yra įsisteigusios. Pastaruoju atveju ant kiekvieno blanko turi būti nuoroda, kad spaustuvę paskyrė valstybė narė. Kiekviename blanke nurodomas spaustuvės pavadinimas bei adresas arba skiriamasis spaustuvės atpažinimo ženklas.
   5.   Išduodant importo leidimus arba išrašus jiems suteikiamas nacionalinės valdžios institucijos nustatytas išdavimo numeris. Importo leidimo numeris pranešamas Komisijai elektroninėmis priemonėmis integruotu tinklu, sukurtu pagal 4 straipsnį.
   6.   Importo leidimai ir išrašai pildomi išduodančiosios valstybės narės oficialia kalba arba viena iš jos oficialių kalbų.
   7.   Dokumentą išdavusios nacionalinės valdžios institucijos ir muitinės arba kompetentingos administracinės institucijos jį patvirtina dėdamos antspaudą. Tačiau vietoj išduodančiosios nacionalinės valdžios institucijos antspaudo gali būti naudojamas reljefinis įspaudimas kartu su raidėmis arba skaičiais, gautais perforavimo būdu, arba spausdinimas ant importo leidimo. Dokumentą išduodančios nacionalinės valdžios institucijos pasitelkia bet kokį apsaugos nuo suklastojimo būdą paskirtam kiekiui užfiksuoti taip, kad nebūtų įmanoma įterpti skaičių arba nuorodų.
   8.   Kitoje egzempliorių Nr. 1 ir Nr. 2 pusėje turi būti langelis, kuriame muitinės, atlikdamos importo formalumus, arba kompetentingos administracijos institucijos, išduodamos išrašą, galėtų įrašyti kiekius. Jei kiekiams išskaityti skirtos vietos importo leidime arba jo išraše nepakanka, valstybių narių kompetentingos institucijos gali pridėti vieną arba kelis papildomus lapus, kuriuose būtų langeliai, atitinkantys kitoje importo leidimo arba išrašo egzempliorių Nr. 1 ir Nr. 2 pusėje esančius langelius. Valstybių narių kompetentingos institucijos antspaudą deda taip, kad pusė jo būtų ant importo leidimo ar išrašo, o kita pusė – ant papildomo lapo. Jei papildomi lapai yra keli, panašiu būdu toliau antspauduojamas kiekvienas lapas ir prieš tai esantis lapas.
   9.   Atitinkamų valstybių narių kompetentingos institucijos gali, jei būtina, reikalauti išversti importo leidimų arba jų išrašų turinį į tos valstybės narės oficialią kalbą arba į vieną iš jos oficialių kalbų.
   10.   Vienos valstybės narės valdžios institucijų išduoti importo leidimai arba jų išrašai ir juose padaryti įrašai ir patvirtinimai bet kuriose kitose valstybėse narėse turi tokią pat juridinę galią, kaip tų kitų valstybių narių kompetentingų institucijų išduoti importo leidimai arba jų išrašai ir juose padaryti įrašai bei patvirtinimai. Pagal šį reglamentą išduodami importo leidimai arba išrašai galioja visoje Europos bendrijos muitų teritorijoje.
   10 straipsnis
   Šis reglamentas įsigalioja 2007 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 11 d.
      
         
            Komisijos vardu
         
         Peter MANDELSON
         
         
            Komisijos narys
         
      
   
   
      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).
   
      (2)  OL L 191, 2006 7 12, p. 1.
   
      (3)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      I PRIEDAS
      VALSTYBIŲ NARIŲ NACIONALINĖS VALDŽIOS INSTITUCIJŲ SĄRAŠAS
      
                   
               
               
                  BELGIQUE/BELGIË
                  
                              Service public fédéral économie, PME, classes moyennes et énergie
                           
                        
                              Administration du potentiel économique
                           
                        
                              Service licences — Licences
                           
                        
                              Rue de Louvain 44
                           
                        
                              B-1000 Bruxelles
                           
                        
                              Faksas (32-2) 548 65 56
                           
                        
                              E. paštas:
                           
                        
                              tinklalapis:
                           
                        
                              Federale Overheidsdienst Economie, kmo, Middenstand en Energie
                           
                        
                              Bestuur Economisch Potentieel
                           
                        
                              Dienst Vergunningen
                           
                        
                              Leuvenseweg 44
                           
                        
                              B-1000 Brussel
                           
                        
                              Faksas (32-2) 548 65 56
                           
                        
                              E. paštas:
                           
                        
                              tinklalapis:
                           
                        
            
                   
               
               
                  ČESKÁ REPUBLIKA
                  
                              Ministerstvo průmyslu a obchodu
                           
                        
                              Licenční správa
                           
                        
                              Na Františku 32
                           
                        
                              CZ-110 15 Praha 1
                           
                        
                              Faksas (420) 224 21 21 33
                           
                        
                              E. paštas:
                           
                        
                              tinklalapis:
                           
                        
            
                   
               
               
                  EESTI
                  
                              Majandus- ja Kommunikatsiooniministeerium
                           
                        
                              Harju 11
                           
                        
                              EE-15072 Tallinn
                           
                        
                              Faksas + 372 6313 660
                           
                        
                              E. paštas:
                           
                        
                              tinklalapis:
                           
                        
            
                   
               
               
                  ΕΛΛΑΔΑ
                  
                              Υπουργείο Οικονομίας & Οικονομικών
                           
                        
                              Διεύθυνση Καθεστώτων Εισαγωγών-Εξαγωγών, Εμπορικής Άμυνας
                           
                        
                              Κορνάρου 1
                           
                        
                              GR-105 63 Αθήνα
                           
                        
                              Faksas (30) 210-328 60 94
                           
                        
                              E. paštas:
                           
                        
                              tinklalapis:
                           
                        
            
                   
               
               
                  ESPAÑA
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Subdirección General de Comercio Exterior de Productos Industriales
                           
                        
                              Paseo de la Castellana 162
                           
                        
                              E-28046 Madrid
                           
                        
                              Faksas (34) 913 49 38 31
                           
                        
                              E. paštas:
                           
                        
                              tinklalapis:
                           
                        
            
                   
               
               
                  DANMARK
                  
                              Økonomi- og Erhvervsministeriet
                           
                        
                              Erhvervs- og Byggestyrelsen
                           
                        
                              Lange Linie Allé 17
                           
                        
                              DK-2100 København Ø
                           
                        
                              Faksas + 45-35 46 60 00
                           
                        
                              E. paštas:
                           
                        
                              tinklalapis: www.ebst.dk
                           
                        
            
                   
               
               
                  DEUTSCHLAND
                  
                              Bundesamt für Wirtschaft und Ausfuhrkontrolle
                           
                        
                              (BAFA)
                           
                        
                              Frankfurter Straße 29—35
                           
                        
                              D-65760 Eschborn 1
                           
                        
                              Faksas (49-61) 969 42 26
                           
                        
                              E. paštas:
                           
                        
                              tinklalapis:
                           
                        
            
                   
               
               
                  ITALIA
                  
                              Ministero del Commercio internazionale
                           
                        
                              Direzione generale per la Politica commerciale
                           
                        
                              Viale America 341
                           
                        
                              I-00144 Roma
                           
                        
                              Faksas (39-06) 59 93 26 36
                           
                        
                              E. paštas: polcom3@mincomes.it
                           
                        
                              tinklalapis: www.mincomes.it
                           
                        
            
                   
               
               
                  FRANCE
                  
                              Ministère de l'économie, des finances et de l'industrie
                           
                        
                              Direction générale des entreprises
                           
                        
                              Sous-direction des biens de consommation
                           
                        
                              Bureau Textile-Importations
                           
                        
                              Le Bervil
                           
                        
                              12, rue Villiot
                           
                        
                              F-75572 Paris Cedex 12
                           
                        
                              Faksas (33) 153 44 91 81
                           
                        
                              E. paštas:
                           
                        
                              tinklalapis:
                           
                        
            
                   
               
               
                  IRELAND
                  
                              Department of Enterprise, Trade and Employment
                           
                        
                              Import/Export Licensing, Block C
                           
                        
                              Earlsfort Centre
                           
                        
                              Hatch Street
                           
                        
                              Dublin 2
                           
                        
                              Ireland
                           
                        
                              Faksas (353-1) 631 25 62
                           
                        
                              E. paštas:
                           
                        
                              tinklalapis: www.entemp.ie
                           
                        
            
                   
               
               
                  ÖSTERREICH
                  
                              Bundesministerium für Wirtschaft und Arbeit
                           
                        
                              Außenwirtschaftsadministration
                           
                        
                              Abteilung C2/2
                           
                        
                              Stubenring 1
                           
                        
                              A-1011 Wien
                           
                        
                              Faksas (43-1) 711 00-83 86
                           
                        
                              E. paštas:
                           
                        
                              tinklalapis:
                           
                        
            
                   
               
               
                  KYΠΡΟΣ
                  
                              Υπουργείο Εμπορίου, Βιομηχανίας και Τουρισμού
                           
                        
                              Υπηρεσία Εμπορίου
                           
                        
                              Μονάδα Έκδοσης Αδειών Εισαγωγής/Εξαγωγής
                           
                        
                              Οδός Ανδρέα Αραούζου αρ. 6
                           
                        
                              CY-1421 Λευκωσία
                           
                        
                              Faksas (357) 22-37 51 20
                           
                        
                              E. paštas:
                           
                        
                              tinklalapis:
                           
                        
            
                   
               
               
                  LATVIJA
                  
                              Latvijas Republikas Ekonomikas ministrija
                           
                        
                              Brīvības iela 55
                           
                        
                              LV-1519 Rīga
                           
                        
                              Faksas + 371-728 08 82
                           
                        
                              E. paštas: licencesana@em.gov.lv
                           
                        
                              tinklalapis: www.em.gov.lv
                           
                        
            
                   
               
               
                  LIETUVA
                  
                              Lietuvos Respublikos ūkio ministerija
                           
                        
                              Prekybos departamentas
                           
                        
                              Gedimino pr. 38/2
                           
                        
                              LT-01104 Vilnius
                           
                        
                              Faksas (370-5) 26 23 974
                           
                        
                              E. paštas: j.vaigauskiene@ukmin.lt,
                           
                        
                              j.gutkauskiene@ukmin.lt
                           
                        
                              tinklalapis: www.ukmin.lt
                           
                        
            
                   
               
               
                  POLSKA
                  
                              Ministerstwo Gospodarki
                           
                        
                              Plac Trzech Krzyży 3/5
                           
                        
                              PL-00-507 Warszawa
                           
                        
                              Faksas + 48-22-693 40 21
                           
                        
                              E. paštas:
                           
                        
                              tinklalapis:
                           
                        
            
                   
               
               
                  PORTUGAL
                  
                              Ministério das Finanças
                           
                        
                              Direcção-Geral das Alfândegas e dos Impostos
                           
                        
                              Especiais sobre o Consumo
                           
                        
                              Rua Terreiro do Trigo, Edifício da Alfândega de
                           
                        
                              Lisboa
                           
                        
                              PT-1140-060 Lisboa
                           
                        
                              Faksas (351) 21 881 42 61
                           
                        
                              E. paštas:
                           
                        
                              tinklalapis:
                           
                        
            
                   
               
               
                  SLOVENIJA
                  
                              Ministrstvo za finance
                           
                        
                              Carinska uprava Republike Slovenije
                           
                        
                              Carinski urad Jesenice
                           
                        
                              Center za TARIC in kvote
                           
                        
                              Spodnji Plavž 6c
                           
                        
                              SI-4270 Jesenice
                           
                        
                              Faksas (386-4) 297 44 72
                           
                        
                              E. paštas: taric.cuje@gov.si
                           
                        
                              tinklalapis: http://www.carina.gov.si
                           
                        
            
                   
               
               
                  LUXEMBOURG
                  
                              Ministère des affaires étrangères
                           
                        
                              Office des licences
                           
                        
                              BP 113
                           
                        
                              L-2011 Luxembourg
                           
                        
                              Faksas (352) 46 61 38
                           
                        
                              E. paštas: office.licences@mae.etat.lu
                           
                        
                              tinklalapis: www.eco.public.lu/attributions/office_licences/index.html
                           
                        
            
                   
               
               
                  MAGYARORSZÁG
                  
                              Magyar Kereskedelmi Engedélyezési Hivatal
                           
                        
                              Margit krt. 85.
                           
                        
                              H-1024 Budapest
                           
                        
                              Faksas (36-1) 336 73 02
                           
                        
                              E. paštas:
                           
                        
                              tinklalapis:
                           
                        
            
                   
               
               
                  MALTA
                  
                              Diviżjoni għall -Kummerċ
                           
                        
                              Servizzi Kummerċjali
                           
                        
                              Lascaris
                           
                        
                              MT-Valletta CMR02
                           
                        
                              Faksas + 356-25-69 02 99
                           
                        
                              E. paštas:
                           
                        
                              tinklalapis:
                           
                        
            
                   
               
               
                  SLOVENSKÁ REPUBLIKA
                  
                              Ministerstvo hospodárstva SR
                           
                        
                              Odbor licencií
                           
                        
                              Mierová 19
                           
                        
                              827 15 Bratislava 212
                           
                        
                              Slovenská republika
                           
                        
                              Faksas + 421-2-43 42 39 19
                           
                        
                              E. paštas:
                           
                        
                              tinklalapis:
                           
                        
            
                   
               
               
                  SUOMI
                  
                              Tullihallitus
                           
                        
                              PL 512
                           
                        
                              FI-00101 Helsinki
                           
                        
                              Faksas (358-20) 492 28 52
                           
                        
                              E. paštas:
                           
                        
                              tinklalapis:
                           
                        
            
                   
               
               
                  SVERIGE
                  
                              Statens jordbruksverk
                           
                        
                              SE-551 82 Jönköping
                           
                        
                              Faksas (46-36) 19 05 46
                           
                        
                              E. paštas: jordbruksverket@sjv.se
                           
                        
                              tinklalapis: http://www.sjv.se
                           
                        
            
                   
               
               
                  NEDERLAND
                  
                              Belastingdienst/Douane centrale dienst voor in- en uitvoer
                           
                        
                              Postbus 30003, Engelse Kamp 2
                           
                        
                              NL-9700 RD Groningen
                           
                        
                              Faksas (31-50) 523 23 41
                           
                        
                              E. paštas:
                           
                        
                              tinklalapis:
                           
                        
            
                   
               
               
                  ROMANIA
                  
                              Ministerul Economiei şi Comerţului
                           
                        
                              Direcţia Generală Politici Comerciale
                           
                        
                              Str. Ion Câmpineanu nr. 16
                           
                        
                              Bucureşti, sector 1
                           
                        
                              Cod poştal: 010036
                           
                        
                              Faksas +40 21 315 04 54
                           
                        
                              E. paštas: clc@dce.gov.ro
                           
                        
                              tinklalapis: www.dce.gov.ro
                           
                        
            
                   
               
               
                  UNITED KINGDOM
                  
                              Department of Trade and Industry
                           
                        
                              Import Licensing Branch
                           
                        
                              Queensway House — West Precinct
                           
                        
                              Billingham
                           
                        
                              TS23 2NF
                           
                        
                              United Kingdom
                           
                        
                              Faksas (44-1642) 36 42 69
                           
                        
                              E. paštas:
                           
                        
                              tinklalapis:
                           
                        
            
                   
               
               
                  БЪЛГАРИЯ
                  
                              Дирекция „Регистриране, лицензиране и контрол“
                           
                        
                              Министерство на икономиката и енергетиката
                           
                        
                              ул. „Славянска“ 8
                           
                        
                              1052 София
                           
                        
                                    Faksas
                                 
                                 
                                    +359 2 981 50 41;
                                    +359 2 980 4710;
                                    +359 2 988 3654
                                 
                              
                              tinklalapis: www.mee.government.bg
                           
                        
            
   
      II PRIEDAS
      Importuotojo pildomoje deklaracijoje arba prašyme importo leidimui gauti nurodoma:
      
                  1)
               
               
                  eksportuotojas (vardas ir pavardė (pavadinimas), tikslus adresas, telefonas ir (arba) faksas, e. pašto adresas);
               
            
                  2)
               
               
                  importuotojas (vardas ir pavardė (pavadinimas), tikslus adresas, telefonas ir (arba) faksas, e. pašto adresas ir PVM mokėtojo kodas);
               
            
                  3)
               
               
                  tikslus produktų aprašymas ir TARIC kodas (-ai);
               
            
                  4)
               
               
                  prekių kilmės šalis;
               
            
                  5)
               
               
                  išsiuntimo šalis;
               
            
                  6)
               
               
                  prašomas kiekis tonomis;
               
            
                  7)
               
               
                  svarstomojo produkto CIF arba DAF (kaip taikytina ir kaip apibrėžta Incoterms 2000) vertė Bendrijos pasienyje pagal TARIC poziciją;
               
            
                  8)
               
               
                  sutarties data ir numeris;
               
            
                  9)
               
               
                  vieta, data ir pareiškėjo parašas;
               
            
                  10)
               
               
                  šis pasirašytas pareiškimas: „Aš, toliau pasirašęs, pareiškiu, kad visa šiame prašyme nurodyta informacija yra tiksli ir teisinga bei atitinka Komisijos reglamento (EB) Nr 1818/2006 reikalavimus.“
               
            
   
      III PRIEDAS